ການເຈລະຈາຂັ້ນລັດຖະມົນຕີອາຊຽນ-ຈີນ ກ່ຽວກັບການຮ່ວມມືປະຕິບັດກົດໝາຍ ແລະ ຄວາມໝັ້ນຄົງ
ພົນເອກ ເຈີນດ໋າຍກວາງ, ລັດຖະມົນຕີວ່າການກະຊວງ
ຕຳຫລວດ ຫວຽດນາມ
ພາບ:internet
ກອງປະຊຸມຂັ້ນລັດຖະມົນຕີ ອາຊຽນ - ຈີນ ກ່ຽວກັບການຮ່ວມມືປະຕິບັດກົດໝາຍ ແລະ ຄວາມໝັ້ນຄົງ ໄດ້ດຳເນີນໄປໃນວັນທີ 23/10 ຢູ່ ນະຄອນຫລວງ ປັກກີ່ງ ປະເທດຈີນ. ພົນເອກ ເຈີນດ໋າຍກວາງ, ລັດຖະມົນຕີວ່າການກະຊວງຕຳຫລວດ ຫວຽດນາມ ນຳຫນ້າ ຄະນະຜູ້ແທນຂັ້ນສູງຫວຽດນາມ ເຂົ້າຮ່ວມກອງປະຊຸມ. ກ່າວຄຳເຫັນທີ່ພິທີໄຂ, ທ່ານລັດຖະມົນຕີ ເຈີນດ້າຍກວາງ ຕີລາຄາສູງບັນດາກົນໄກຮ່ວມມືທີ່ມີຢູ່ແລ້ວລະຫວ່າງອົງການປະຕິບັດກົດໝາຍຂອງບັນດາປະເທດໃນກຸ່ມ ອາຊຽນ, ລະຫວ່າງ ອາຊຽນກັບບັນດາຄູ່ຮ່ວມມື ຄູ່ເຈລະຈາ. ທ່ານລັດຖະມົນຕີ ເຈີນດ້າຍກວາງ ເນັ້ນຫນັກວ່າ: ຫວຽດນາມໃຫ້ຄຳໝັ້ນສັນຍາ ຈະເຮັດຈົນສຸດຄວາມສາມາດຂອງຕົນ ສົມທົບຢ່າງແຫນ້ນແຟ້ນກັບບັນດາອົງການປະຕິບັດກົດໝາຍບັນດາປະເທດໃນອາຊຽນ ແລະ ບັນດາປະເທດຄູ່ຮ່ວມມືຄູ່ເຈລະຈາໃນການແລກປ່ຽນຂໍ້ມູນຂ່າວ, ແບ່ງປັນບົດຮຽນຕໍ່ສູ້ບັນດາອາດຊະຍາກຳໃຫ້ມີປະສິດທິຜົນ.
(ແຫຼ່ງຄັດຈາກ VOV)